CELEX: C2005/229/04
Language: el
Date: 2005-09-17 00:00:00
Title: Απόφαση του Δικαστηρίου (τρίτο τμήμα), της 7ης Ιουλίου 2005, στην υπόθεση C-227/03 (αίτηση του Rechtbank te Amsterdam για την έκδοση προδικαστικής αποφάσεως): A. J. van Pommeren-Bourgondiën κατά Raad van bestuur van de Sociale verzekeringsbank (Κοινωνική ασφάλιση — Κανονισμός (ΕΟΚ) 1408/71 — Πεδίο εφαρμογής — Σύνταξη αναπηρίας — Διατήρηση του δικαιώματος παροχών μετά τη μεταφορά του τόπου κατοικίας σε άλλο κράτος μέλος)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 7ης Ιουλίου 2005
   στην υπόθεση C-227/03 (αίτηση του Rechtbank te Amsterdam για την έκδοση προδικαστικής αποφάσεως): A. J. van Pommeren-Bourgondiën κατά Raad van bestuur van de Sociale verzekeringsbank (1)
   
   (Κοινωνική ασφάλιση - Κανονισμός (ΕΟΚ) 1408/71 - Πεδίο εφαρμογής - Σύνταξη αναπηρίας - Διατήρηση του δικαιώματος παροχών μετά τη μεταφορά του τόπου κατοικίας σε άλλο κράτος μέλος)
   (2005/C 229/04)
   Γλώσσα διαδικασίας: η ολλανδική
   Στην υπόθεση C-227/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Rechtbank te Amsterdam (Κάτω Χώρες) με απόφαση της 21ης Μαΐου 2003, η οποία περιήλθε στο Δικαστήριο στις 26 Μαΐου 2003, στο πλαίσιο της δίκης A. J. van Pommeren-Bourgondiën κατά Raad van bestuur van de Sociale verzekeringsbank, το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, J. P. Puissochet (εισηγητή), S. von Bahr, U. Lõhmus και A. Ó Caoimh, δικαστές, γενικός εισαγγελέας: F. G. Jacobs, γραμματέας: H. von Holstein, βοηθός γραμματέας, εξέδωσε στις 7 Ιουλίου 2005 απόφαση με το ακόλουθο διατακτικό:
   Το άρθρο 39 ΕΚ απαγορεύει νομοθεσία κράτους μέλους δυνάμει της οποίας ένα πρόσωπο το οποίο έπαυσε κάθε επαγγελματική δραστηριότητα στη χώρα του εξακολουθεί να υπάγεται υποχρεωτικώς σε ορισμένους κλάδους κοινωνικής ασφαλίσεως μόνον αν διατηρεί την κατοικία του εντός του κράτους αυτού, ενώ η υπαγωγή του προσώπου αυτού σε άλλους κλάδους κοινωνικής ασφαλίσεως παραμένει υποχρεωτική, δυνάμει της νομοθεσίας του εν λόγω κράτους μέλους, ακόμη και αν η κατοικία του βρίσκεται σε άλλο κράτος μέλος, εφόσον οι προϋποθέσεις της προαιρετικής υπαγωγής στους κλάδους ως προς τους οποίους έπαυσε η υποχρεωτική ασφάλιση είναι λιγότερο ευνοϊκές από αυτές που ισχύουν για την υποχρεωτική υπαγωγή.
   
      (1)  EE C 171 της 19.7.2003.